Micrografía electrónica de varrido de células dunha cepa da bacteria de *Staphylococcus aureus* dun cultivo resistente á vancomicina da cepa VISA.
O ***Staphylococcus aureus* resistente á vancomicina** son cepas da bacteria *Staphylococcus aureus* que se fixeron resistentes ao glicopéptido antibiótico vancomicina.

Mecanismo da adquisición da resistencia
---------------------------------------

As cepas de hVISA e VISA non teñen os xenes de resistencia atopados en *Enterococcus* e os mecanismos propostos de resistencia son as mutaciósn secuenciais que resultan na formación dunha parede celular máis grosa e a síntese dun exceso de residuos de D-ala-D-ala. A cepa VRSA adquiriu o *cluster* de xenes de reistencia á vancomicina *vanA* procedente da cepa de enterococo VRE.

Diagnóstico
-----------

O diagnóstico do *S. aureus* resistente á vancomicina pode facerse cun disco de difsión (e unha placa de exame de VA)

Tratamento da infección
-----------------------

Rifampicina (*Rifampin*)
Para illamentos con concentración inhibitoria mínima (CIM ou MIC) para a vancomicina de > 2 µg/mL, debería utilizarse unha alternativa á vancomicina. A estratexia que se segue é tratalos con polo menos un axente para o cal se sabe que o VISA/VRSA é susceptible por probas *in vitro*. Os axentes que se usan inclúen a daptomicina, linezolid, telavancina, ceftarolina, quinupristina–dalfopristina. Para persoas con bacteremia por MRSA no marco de fallo da vancomicina a IDSA recomenda unha dose alta de daptomicina, se o illamento é susceptible, en combinación con outro axente (por exemplo a xentamicina, rifampin, linezolid, TMP-SMX, ou un antibiótico beta-lactámico).

Historia
--------

Orixináronse tres clases de *S. aureus* resistente á vancomicina que difiren nas súas susceptibilidades pola vancomicina (medidas pola concentración inhibitoria mínima), que son: *S. aureus* intermedio para a vancomicina (ou VISA, do inglés *vancomcin-intermediate Staphylococcus auresus*), *S. aureus* intermedio para a vancomicina heteroxéneo (ou hVISA, de *heterogeneous vancomycin-intermediate Staphylococcus aureus*), e *S. aureus* resistente á vancomicina de alto nivel (ou VRSA, de *vancomycin-resistent Staphylococcus aureus* ).

### *S. aureus* intermedio para a vancomicina (VISA)

Os VISA foron primeiramente identificados no Xapón en 1996 e desde entón atopáronse en hospitais doutras partes de Asia, e tamén no Reino Unido, Francia, os Estados Unidos e o Brasil. Tamén se denomina GISA (de *glycopeptide-intermediate Staphylococcus aureus*), o que indica a súa resistencia a todos os antibióticos glicopéptidos. Estas cepas bacterianas presentan un engrosamento da parede celular, que se cre reduce a capacidade de difusión da vancomicina no septo de división da célula necesario para o tratamento efectivo con vancomicina.

Cultivo de ágar sangue de *S. aureus*.
### *S. aureus* resistente á vancomicina (VRSA)

A resistencia á vancomicina de alto nivel en *S. aureus* raramente se atopou. Os experimentos *in vitro* e *in vivo* realizados en 1992 demostraron que os xenes de resistencia á vancomicina de *Enterococcus faecalis* puideron ser transferidos por transferencia horizontal de xenes a *S. aureus*, conferindo a este último resistencia á vancomicina de alto nivel. Ata 2002 dita transferencia xenética non se atopou en cepas silvestres de *S. aureus*. En 2002, unha cepa VRSA foi illada dun paciente de Míchigan, EUA. O illamento contiña o xene *mecA* para a resistencia á meticilina. A concentración inhibitoria mínima de vancomicina do illamento do VRSA era consistente cun fenotipo VanA de especies de *Enterococcus*, e a presenza do xene *vanA* era confirmada por reacción en cadea da polimerase (PCR). A secuencia de ADN do xene *vanA* do VRSA era idéntica á da cepa *Enterococcus faecalis* resistente á vancomicina recollida da mesma mostra do catéter. O xene *vanA* atopouse despois que estaba codificadco dentro dun transposón localizado nun plásmido portado polo illamento VRSA. Este transposón, denominado Tn*1546*, confire unha resistencia á vancomicina de tipo *vanA* en enterococos.

### *S. aureus* intermedio para a vancomicina heteroxéneo (hVISA)

A definición do hVISA segundo Hiramatsu et al. é unha cepa de *S. aureus* que dá resistencia á vancomicina cunha frecuencia de 10−6 colonias ou incluso maior.

Notas
-----

1. ↑  "CDC - VISA / VRSA in Healthcare Settings - HAI". *www.cdc.gov*. Consultado o 2015-06-11.
2. ↑  Howden, Benjamin P.; Davies, John K.; Johnson, Paul D. R.; Stinear, Timothy P.; Grayson, M. Lindsay (2010-01-01). "Reduced Vancomycin Susceptibility in Staphylococcus aureus, Including Vancomycin-Intermediate and Heterogeneous Vancomycin-Intermediate Strains: Resistance Mechanisms, Laboratory Detection, and Clinical Implications". *Clinical Microbiology Reviews* **23** (1): 99–139. ISSN 0893-8512. PMC 2806658. PMID 20065327. doi:10.1128/CMR.00042-09.
3. ↑  Chang, Soju; Sievert, Dawn M.; Hageman, Jeffrey C.; Boulton, Matthew L.; Tenover, Fred C.; Downes, Frances Pouch; Shah, Sandip; Rudrik, James T.; Pupp, Guy R. (2003-04-03). "Infection with Vancomycin-Resistant Staphylococcus aureus Containing the vanA Resistance Gene". *New England Journal of Medicine* **348** (14): 1342–1347. ISSN 0028-4793. PMID 12672861. doi:10.1056/NEJMoa025025.
4. ↑  Loomba, Poonam Sood; Taneja, Juhi; Mishra, Bibhabati (2010-01-01). "Methicillin and Vancomycin Resistant S. aureus in Hospitalized Patients". *Journal of Global Infectious Diseases* **2** (3): 275–283. ISSN 0974-777X. PMID 20927290. doi:10.4103/0974-777X.68535.
5. ↑  Liu, Catherine; et al. (2011). "Clinical Practice Guidelines by the Infectious Diseases Society of America for the Treatment of Methicillin-Resistant Staphylococcus Aureus Infections in Adults and Children". *Clinical Infectious Diseases* **52**: e18–e55. PMID 21208910. doi:10.1093/cid/ciq146.
6. ↑  Appelbaum PC (November 2007). "Reduced glycopeptide susceptibility in methicillin-resistant *Staphylococcus aureus* (MRSA)". *Int. J. Antimicrob. Agents* **30** (5): 398–408. PMID 17888634. doi:10.1016/j.ijantimicag.2007.07.011.
7. ↑  Hiramatsu, K.; Hanaki, H.; Ino, T.; Yabuta, K.; Oguri, T.; Tenover, F. C. (1997-07-01). "Methicillin-resistant Staphylococcus aureus clinical strain with reduced vancomycin susceptibility.". *Journal of Antimicrobial Chemotherapy* (en inglés) **40** (1): 135–136. ISSN 0305-7453. PMID 9249217. doi:10.1093/jac/40.1.135.
8. ↑  Howden BP, Davies JK, Johnson PD, Stinear TP, Grayson ML (Jan 2010). "Reduced vancomycin susceptibility in *Staphylococcus aureus*, including vancomycin-intermediate and heterogeneous vancomycin-intermediate strains: resistance mechanisms, laboratory detection, and clinical implications". *Clin. Microbiol. Rev.* **23** (1): 99–139. PMC 2806658. PMID 20065327. doi:10.1128/CMR.00042-09. Arquivado dende o orixinal o 23 de abril de 2011. Consultado o 18 de novembro de 2017.
9. ↑  Gould IM (December 2010). "VRSA-doomsday superbug or damp squib?". *Lancet Infect Dis* **10** (12): 816–8. PMID 21109164. doi:10.1016/S1473-3099(10)70259-0.
10. ↑  Proft, Thomas (2013). *Bacterial Toxins: Genetics, Cellular Biology and Practical Applications*. Horizon Scientific Press. ISBN 9781908230287.
11. ↑  Amábile-Cuevas, Carlos F. (2007). *Antimicrobial Resistance in Bacteria*. Horizon Scientific Press. ISBN 9781904933243.
12. ↑  Courvalin P (January 2006). "Vancomycin resistance in gram-positive cocci". *Clin. Infect. Dis*. 42 Suppl 1: S25–34. PMID 16323116. doi:10.1086/491711.
13. ↑  Lu, Yichen; Essex, Max; Roberts, Bryan (2008-04-11). *Emerging Infections in Asia*. Springer Science & Business Media. ISBN 9780387757216.

Véxase tamén
------------

### Outros artigos

* Resistencia a antibióticos
* *Staphylococcus aureus* resistente á meticilina (SARM)
* Vancomicina
* *Enterococcus* resistente á vancomicina

### Bibliografía

* Chang, Soju; Sievert, Dawn M.; Hageman, Jeffrey C.; Boulton, Matthew L.; Tenover, Fred C.; Downes, Frances Pouch; Shah, Sandip; Rudrik, James T.; Pupp, Guy R. (April 3, 2003). "Infection with Vancomycin-Resistant *Staphylococcus aureus* Containing the vanA Resistance Gene". *New England Journal of Medicine* **348** (14): 1342–1347. ISSN 0028-4793. PMID 12672861. doi:10.1056/NEJMoa025025.

### Ligazóns externas

* PubMed

|  |  |
| --- | --- |
| Control de autoridades | 
* Wd: Q2332243
* EBID: ID
* MAG: 2775951822

 |

|  |  |
| --- | --- |
| Identificadores | 
* MeSH: D000083123
* MeSH: B03.300.390.400.800.750.100.750

 |